armvectores/hy_wikipedia_2023 huggingface dataset:
Խադի Սիլլա

Խադի Սիլլա (ֆր.՝ Khady Sylla), մարտի 27, 1963(1963-03-27) կամ մարտի 27, 1967(1967-03-27), Դակար, Սենեգալ - հոկտեմբերի 8, 2013(2013-10-08), Դակար, Սենեգալ), սենեգալցի բանաստեղծուհի, սցենարիստ, ռեժիսոր։
Սովորել է բարձրագույն դպրոցում։ Ավելի ուշ Փարիզի համալսարանում սովորել է փիլիսոփայություն։ Զբաղվում է անգրագետ միգրանտներով, ովքեր Աֆրիկայից գնում են Փարիզ։
Դակարի համալսարանում դասավանդել է գերմաներեն (Cheikh Anta Diop University)։


== Ստեղծագործություն ==
Իր ուսանողական տարիներին նա հետաքրքրվել է գրական ստեղծագործություններով։ Ավելի ուշ նա դառնում է աֆրիկացի կին-կինոգործիչներից մեկը։

ՎեպերLe Jeu de la Mer [The Game of the Sea]. Paris: L'Harmattan, 1992. ISBN 2-7384-1563-6ՖիլմերAn Open Window
Les Bijoux-(1997), Կարճամետրաժ
Colobane Express (1999), վեվերագրական-դրամա Սենեգալի ավտոբուսների ուղևորների մասին
Une fenêtre ouverte (2005), կարճ վավերագրական (52 րոպե)«Բաց պատուհան» ֆիլմը Մարսելի (FID) միջազգային կինոթառատոնում ստացել է լավագույն առաջնելույթ ֆիլմը, իսկ «Լռակյաց մենախոսություն» ֆիլմը արժանացել է մի շարք միջազգային մրցանակների։


== Ծանոթագրություններ ==


== Արտաքին հղումներ ==
Khady Sylla(ֆր.)
(4482) Ֆրերբազիլ

(4482) Ֆրերբազիլ (անգլ.՝ Frerebasile), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 1-ին Ալեն Մաուրիի կողմից Պալոմարում։
Միջին հեռավորությունը Արեգակից կազմում է 2,341732 ա. մ., առավելագույնը մոտենում է 1,734 ա. մ. հեռավորության վրա և հեռանում 2,9495 ա. մ.։ Արեգակի շուրջ մեկ ամբողջական պտույտ է կատարում 1308,89 երկրային օրվա ընթացքում, իր ուղեծրով շարժվելով միջինում 0,275041 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4482) Ֆրերբազիլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թերզիքյոյ

Թերզիքյոյ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Չարենց-նամե

«Չարենց-նամե», Գուրգեն Մահարու հուշագրությունը, որտեղ ամփոփված են հեղինակի հուշերը Եղիշե Չարենցի մասին։ Տպագրվել է 1957 թվականին «Սովետական գրականություն» թերթում։
Գուրգեն Մահարին Չարենցի հետ ծանոթացել է 16 տարեկանում, երբ դեռ գտնվում էր որբանոցում։ Հետագայում Մահարին դարձավ Չարենցի ու Բակունցի գաղափարակիցը, նրանց կրտսեր ընկերը։ Մահարին հաճախ է անդրադարձել Չարենցին իր տարբեր ստեղծագործություններում. 1932 թվականին Մահարու «Մրգահաս» ժողովածուն լույս է տեսել «Ձոն՝ Եղիշե Չարենցին» ներածութեամբ։ Սակայն Մահարին իր ավագ ժամանակակցին առավել հաճախ անդրադարձել է հուշագրության ու գրական հրապարակախոսության ժանրերում։
«Չարենց-նամե» հուշագրությունը բաղկացած է Չարենցի կյանքը պատկերող առանձին պատառիկներից։ Չարենցը պատկերված է ամենատարբեր իրադրություններում, սակայն առանց մանր, քաղքենի հետաքրքրության։ Ամենաերկրորդական իրադրություններում անգամ հուշագիրը տեսել է մնայունն ու նշանակալիցը. «Չարենց-նամեն» երևույթ էր ինքնատիպությամբ, վավերականությամբ, քնարականությամբ, ընթերցողին փոխանցվող ափսոսանքի ու ցավի զգացումով։


== Ծանոթագրություններ ==
Լաս Կոլոնիաս (Սանտա Ֆե)

Լաս Կոլոնիաս  (Սանտա Ֆե) (իսպ.՝  Departamento Las Colonias), Սանտա Ֆե պրովինցիայի վարչական միավոր, տեղակայված է պրովինցիայի հարավում։ Սահմանակից է խիտ բնակեցված Լա Կապիտալ, Սան Խերոնիմո, Սան Մարտին, Կաստելիանոս, Սան Կրիստոբալ և Սան Խուստո դեպարտամենտներին։
Բնակավայրում ապրում է մոտավորապես 102 հազար բնակիչ, որոնք բնակեցված են 37 շրջաններում։ Գլխավոր քաղաքը Էսպերանսան է (40000 բնակչով)։


== Կոմունաներ և մունիցիպալիտետ ==
Գումբոլդտ (իսպ.՝ Humboldt)
Գրյուտլի (իսպ.՝ Grutly)
Իպատիա (իսպ.՝ Hipatía)
Իտուսաինգո (իսպ.՝ Ituzaingó)
Կոլոնիա Կավուր (իսպ.՝ Colonia Cavour)
Կոլոնիա Սան Խոսե (իսպ.՝ Colonia San José)
Կուլուլու (իսպ.՝ Cululú)
Լա Պելադա (իսպ.՝ La Pelada)
Լաս Տունաս (իսպ.՝ )
Մարիա Լուիսա (իսպ.՝ María Luisa)
Մատրլդե (իսպ.՝ Matilde)
Նուևո Տորինո (իսպ.՝ Nuevo Torino)
Պիլար (իսպ.՝ Pilar)
Պրոգրեսո (իսպ.՝ Progreso)
Պրովիդենսիա (իսպ.՝ Providencia)
Պուխատո Նուրտե ({{lang-es|[[:es:Pujato Norte|Pujato Norte}})
Րիվադավիա (իսպ.՝ Rivadavia)
Սա Պերեյրա (իսպ.՝ Sa Pereira)
Սան Ագուստին (իսպ.՝ )
Սան Կարլոս Նորտե (իսպ.՝ San Carlos Norte)
Սան Կարլոս Սենտրո (իսպ.՝ San Carlos Centro)
Սան Կարլոս Սուր (իսպ.՝ San Carlos Sud)
Սան Մարիանո (իսպ.՝ San Mariano)
Սան Խերոնիմո Դել Սուես (իսպ.՝ San Jerónimo del Sauce)
Սան Խերոնիմո Մորտե (իսպ.՝ San Jerónimo Norte)
Սանտ Կլարա դե Բուենա Վիստա (իսպ.՝ Santa Clara de Buena Vista)
Սանտա Մարիա Սենտրո(իսպ.՝ Santa María Centro)
Սանտա Մարիա Նորտե (իսպ.՝ Santa María Norte)
Սանտո Դոմինգո (իսպ.՝ Santo Domingo)
Սարմենտո (իսպ.՝ Sarmiento)
Սոուտոմայոր (իսպ.՝ Soutomayor)
Ֆելիսիա (իսպ.՝ Felicia)
Ֆրանկ (իսպ.՝ Franck)
Խասինտո Արաուս (իսպ.՝ Jacinto L. Aráuz)
Էլիսա (իսպ.՝ Elisa)
Էմպալմե սան Կարլոս (իսպ.՝ Empalme San Carlos)
Էսպերանսա(իսպ.՝ Esperanza)
(8297) Ժերարդֆաուր

(8297) Ժերարդֆաուր (անգլ.՝ Gerardfaure), աստերոիդ աստերոիդների հիմնական գոտում։ Հայտնաբերվել է 1993 թվականի օգոստոսի 18-ին Էրիկ Էլստի կողմից Կոսոլում։
Միջին հեռավորությունը Արեգակից կազմում է 2,237915 ա. մ., առավելագույնը մոտենում է 2,101 ա. մ. հեռավորության վրա և հեռանում 2,3749 ա. մ.։ Արեգակի շուրջ մեկ ամբողջական պտույտ է կատարում 1222,82 երկրային օրվա ընթացքում, իր ուղեծրով շարժվելով միջինում 0,294401 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8297) Ժերարդֆաուր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սամվել Բալասանյան

Սամվել Միսակի Բալասանյան (հոկտեմբերի 12, 1954(1954-10-12), Լենինական, Հայկական ԽՍՀ, ԽՍՀՄ), հայ քաղաքական գործիչ, 2012 թվականի նոյեմբերի 12-ից Գյումրու քաղաքապետն է։


== Կենսագրություն ==
Ծնվել է 1954 թվականի հոկտեմբերի 12-ին Լենինականում (Գյումրի)։
1976 թվականին ավարտել է Լենինականի Միքայել Նալբանդյանի անվան պետական մանկավարժական ինստիտուտը, 1983 թվականին՝ Մոսկվայի սննդի արդյունաբերության ինստիտուտը։ Մանկավարժ-մաթեմատիկոս է, սննդի տեխնոլոգ։
1976-1977 թվականներին ծառայել է խորհրդային բանակում։ 1977 թվականին Լենինականի գարեջրի գործարանում աշխատել է բանվոր, 1978 թվականին հրուշակեղենի ֆաբրիկայում՝ տեխնոլոգ։
1992-1999 թվականներին եղել է գարեջրի գործարանի տնօրեն։


=== Ընտանեկան կարգավիճակ ===
Ամուսնացած է, ունի երեք երեխա։


== Քաղաքական գործունեություն ==
1999-2003 թթ.` Ազգային ժողովի պատգամավոր (թիվ 63 ընտրատարածք)։ Ազգային ժողովի սոցիալական, առողջապահության և բնության պահպանության հարցերի, ապա արտաքին հարաբերությունների մշտական հանձնաժողովի անդամ։ «Կայունություն», ապա «Ագրարային-արդյունաբերական ժողովրդական միավորում» պատգամավորական խմբի անդամ։
2003-2007 թթ.` Ազգային ժողովի պատգամավոր (թիվ 49 ընտրատարածք)։ Ազգային ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ «Հայխնայբանկում» ավանդադրված Հայաստանի Հանրապետության քաղաքացիների խնայողական ավանդները վերականգնելու և փոխհատուցելու հնարավորություններն ուսումնասիրող ժամանակավոր հանձնաժողովի նախագահ։ ՕԵ խմբակցության ղեկավար։
2005 թ. պարգևատրվել է ՀՀ Ազգային ժողովի պատվո մեդալով։
2007 թ. մայիսի 12-ին Ազգային ժողովի պատգամավոր է ընտրվել թիվ 35 ընտրատարածքից։
«Բարգավաճ Հայաստան» կուսակցության փոխնախագահ։
2010 թ. հոկտեմբերի 7-ին ընտրվել է Հայաստանի Հանրապետության Ազգային ժողովի նախագահի տեղակալ։
2012 թ. մայիսի 6-ին Ազգային ժողովի պատգամավոր է ընտրվել թիվ 35 ընտրատարածքից։
2012 թ. մայիսի 31-ին ընտրվել է ՀՀ Ազգային ժողովի գյուղատնտեսական և բնապահպանական հարցերի մշտական հանձնաժողովի նախագահ։
2012 թ. սեպտեմբերի 9-ին ընտրվել է Գյումրու քաղաքապետ։
2015 թ. մարտի 5-ին դադարեցրել է իր անդամակցությունը «Բարգավաճ Հայաստան» կուսակցությանը։


== Հղումներ ==
http://hetq.am/arm/news/71952/samvel-balasanyany-erkrord-pashtonavarman-yntacqum-ereq-arandznatun-e-dzerq-berel-hoxamas-u-shinutyunner.html
Parliament.am
Սամվել Բալասանյանի էջը Persons.am-ում Archived 2011-07-22 at the Wayback Machine.


== Ծանոթագրություններ ==

Պրն Բալասանյանի՝ Գյումրու քաղաքապետ ընտրվելու և քաղաքի ապագայի առիթով Archived 2013-06-15 at the Wayback Machine.
Ելան (գյուղ, Բելորեցկի շրջան)

Անվան այլ կիրառումների համար տե՛ս՝ ԵլանԵլան (ռուս.՝ Елань, բաշկիրերեն՝ Ялан), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2011 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժյուսթինյակ

Ժյուսթինյակ (ֆր.՝ Justiniac), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սավերդեն կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09146։


== Բնակչություն ==
Համայնքի բնակչությունը 2008 թվականին կազմում էր 50 մարդ։


== Տնտեսություն ==
2007 թվականի տվյալներով 35 աշխատունակ տարիքի մարդկանցից (15-64 տարեկան) 27-ը տնտեսապես ակտիվ էին, 8-ը անգործունակ (ակտիվության ցուցանիշը 77,1 %, 1999 թվականին եղել է՝ 65,7 %)։ 27 աշխատունակ բնակիչներից 24-ը աշխատում էին (15 տղամարդ և 9 կին), անաշխատանք էին 3-ը (1 տղամարդ և 2 կին)։ 8 անգործունակ մարդկանցից 5-ը աշակերտներ կամ ուսանողներ են, 2-ը թոշակառու, 1-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Ժյուսթինյակ» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-11 
«Ժյուսթինյակ» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Կոլլինե (կանտոն)

Կոլլինե (ֆր.՝ Collinée), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Դինան օկրուգի մեջ։ Համաձայն 2006 թվականի մարդահամարի կանտոնի բնակչությունը 4487 մարդ էր։Կանտոնի համարը 2209 է։ Կանտոնում կա 6 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Սիմանովո (գյուղ, Դանիլովսկի շրջան)

Սիմանովո (ռուս.՝ Симаново), գյուղ Ռուսաստանի Յարոսլավլի մարզի Դանիլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոսմոպոլիտեն (կոկտեյլ)

Կոսմոպոլիտեն կոկտեյլ, ալկոհոլային խմիչք։ Բաղադրության մեջ կա օղի, լիկյոր (ֆր.՝ Triple Sec), կիտրոնի և հաղարջի հյութ։


== Պատմություն ==
Կոկտեյլը հատուկ ստեղծվել է Absolut Citron օղու համար, որը ուներ կիտրոնի համ։ Ըստ մեկ այլ վարկածի «Կոսմոպոլիտենը» ստեղծել է Չերլի Կուկը կին բարմենը՝ Սաութ Բիչից, Ֆլորիդա։ Նա իր հարցազրույցներից մեկում ասել է, որ այս խմիչքի ստեղծման մասին մտածել է 1985 թվականին, արդեն 70-ական թվականներին այն հայտնի էր գեյ-բարերում։ Նրա տված բաղադրության մեջ «Կոսմոպոլիտենը» այսպիսին էր՝ «Absolut Citron» օղի, նարնջի լիկյոռ, տրիպլ-սեկ, կիտրոնի հյութ Rose’s և մի քիչ հաղարջ՝ վարդագույն գույն տալու համար։ Այս խմիչքը երկար ժամանակ տարածված է եղել գեյ-բարերում։ Միայն 1998 թվականին, երբ դուրս եկավ «Սեքսը մեծ քաղաքում» սերիալը, որտեղ «Կոսմոպոլիտեն» կոկտեյլը հերոսուհու սիրելի խմիչքն էր, խմիչքը ձեռք բերեց լայն ճանաչում։


== Ծանոթագրություններ ==
Դանիելա Էսկոբար

Դանիելա Էսկոբար Դունկան (պորտ.՝ Daniela Escobar Duncan, հունվարի 16, 1969(1969-01-16), Սան Բորժա, Ռիու Գրանդի դու Սուլ, Բրազիլիա), գերմանական ծագմամբ բրազիլացի դերասանուհի։


== Կենսագրություն ==
10 տարեկանում ծնողների հետ տեղափոխվում է Պորտու-Ալեգրի։ 19 տարեկանում տեղափոխվում է Ռիո դե Ժանեյրո, որտեղ մասնակցում է դերասանական կուրսերի։ Մեծ ճանաչում է ձեռք բերում Մայիսայի կերպարով Կլոն հեռուստասերիալում։
1995-2003 թվականներին ամուսնացած է եղել Ժայմե Մոնժարդի հետ, ունեն մեկ որդի՝ Անդրե։ 2010 թվականի սեպտեմբերին ամուսնացել է Մարսել Վյոլների հետ։ Նույն թվականին նրանք բաժանվեցին։


== Ծանոթագրություններ ==
Հեյմստեյդե (համայնք)

Հեյմստեյդե (հոլ.՝ Heemstede ( արտասանություն)), համայնք Նիդերլանդների Հյուսիսային Հոլանդիա մարզում։ Տարածքը 9,2 կմ² է, բնակչությունը՝ 26.291 (2011 թ.)։ Մեկ շնչի տարեկան միջին եկամուտը 17.800 եվրո է։
Կատրանիդե Ա

Անվան այլ կիրառումների համար տե՛ս՝ Կատրանիդե (այլ կիրառումներ)Կատրանիդե Ա, Բագրատունյաց Հայաստանի առաջին թագուհին, հայոց թագավոր Աշոտ Մեծի (885-890) կինը։ Կատրանիդեն հայտնի է իր խաչքարով (879), որը գտնվում է Գառնի գյուղում։
Թագուհու նախնիների և տոհմի մասին տեղեկությունները քիչ են, սակայն զավակների և թոռների անունները պահպանվել են։
Ունեցել են 4 որդի և 3 դուստր՝


== Ընտանիք ==


== Ծանոթագրություններ ==


== Գրականություն ==
Cyril Tumanoff, Manuel de Généalogie et de Chronologie pour l’Histoire de la Caucasie Chrétienne (Arménie-Géorgie-Albanie)
Հայկական սովետական հանրագիտարան
René Grousset, Histoire de l’Arménie Archived 2015-12-01 at the Wayback Machine.
Continuité des élites à Byzance durant les siècles obscurs
Վոլոչաևկա (գյուղ, Վիբորգսկի շրջան)

Վոլոչաևկա (ռուս.՝ Волочаевка), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 148 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սովիցո

Սովիցո  (իտալերեն՝ Sovizzo), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 5974, բնակչության խտություն՝ 381 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 36050։ Հեռախոսային կոդ՝ 0444։


== Արտաքին հղումներ ==


== Ծանոթագրություններ ==
Պետր Բեզրուչ

Պետր Բեզրուչ (իսկական անունը՝ Վլադիմիր Վաշեկ, չեխ․՝ Petr Bezruč, սեպտեմբերի 15, 1867(1867-09-15)[…], Օպավա, Չեխիա[…] - փետրվարի 17, 1958(1958-02-17)[…], Օլոմոուց[…] և Kostelec na Hané), չեխ գրող և բանաստեղծ, ով ստեղծագործել է չեխերեն։ Չեխիայի գիտությունների և արվեստի ակադեմիայի անդամ։ Չեխոսլովակիայի ժողովրդական արտիստ (1945)։


== Կենսագրություն ==
Պետր Բեզրուչը ծնվել է Օպավայում չեխական Սիլեզիայում, ուսուցիչ ընտանիքում։ Դպրոցում դժվարությամբ սովորել է գերմաներեն, մաթեմատիկա, երգեցողություն, ուսումնասիրել է հին հունարեն և սկսել է գրել առաջին բանաստեղծությունները, որոնցով նա ծաղրել իր չսիրած ուսուցիչներին։ Տարվել է համաշխարհային գրականությամբ, 14 տարեկան հասակում ինքնուրույն սովորել է ռուսերեն, որպեսզի կարողանա կարդալ ռուս գրողների բնօրինակ աշխատանքները։ Դպրոցն ավարտելուց հետո որոշել է գնալ մենաստան, սակայն ընդունվել է Պրահայի համալսարանի բանասիրության ֆակուլտետը։ Ընտանիքի նյութական ծանր վիճակի պատճառով թողել է ուսումը։ 1888 թվականին վերադարձել է Բռնո։ 1891-1893 թվականներին աշխատել է Միստեկ քաղաքում, որտեղ մոտիկից ծանոթացել է սիլեզիական պրոլետարիատի կյանքին, որը հարուստ նյութ է տվել նրան իր ապագա բանաստեղծությունները գրելու համար։
Գրական գործունեությունն սկսել է 1889 թվականին՝ Ռատիբոր Սուկ կեղծանվամբ հրատարակելով իր ֆելիետոններն ու ակնարկները՝ «Ակնարկներ Լյուստիգի սրճարանի մասին» խորագրով։ 1899 թվականին «Ժամ» ամսագրում տպագրված բանաստեղծությունները ստորագրել է որպես «Պետր Բեզրուչ»։ 1909 թվականին այդ բանաստեղծությունները առանձին գրքով հրատարակվել են «Սիլեզյան երգեր» խորագրով։ Ժողովածուն ունեցել է մի շարք հրատարակություններ։
«Սիլեզյան երգեր» չեխական ռեալիստական պոեզիան զարգացման նոր աստիճանի է բարձրացրել։ Բեզրուչն առաջինն է ստեղծել չեխ բանվորի կոնկրետ-պատմական կերպարը՝ հանդես գալով նրա անունից։ «Սիլեզյան երգերը» պոլեմիկական սրությամբ ուղղված լինելով դեկադենտական պոեզիայի դեմ, ուղիներ է հարթել պրոլետարական բանաստեղծներ Ս. Նեյմանի, Ի. Վոլկերի և ուրիշների համար։
1916-1945 թվականներին Պետր Բեզրուչը գրել է մի շարք ստեղծագործություններ, որոնց բնորոշ գիծը դժգոհությունն է Չեխոսլովակյան բուրժուական հանրապետությունում տիրող կարգերից։ Այդ տարիների լավագույն ստեղծագործությւոններից է «Երկնագույն թիթեռնիկ» (1931) պոեմը։


== Ծանոթագրություններ ==


== Արտաքին հղումներ ==
The Memorial, Silesian Museum
Տրենտինո Ալտո Ադիջե

Տրենտինո Ալտո Ադիջե կամ Տրենտինո Հարավային Տիրոլ (իսպ.՝ Trentino-Alto Adige), մարզ Իտալիայում։ Բաժանվում է 2 գավառների՝ Բոլցանո և Տրենտինո, որոնք իրենց հերթին բաժանվում են 326 կոմունաների։ Զբաղեցնում է 13 606,87 կմ² մակերես, բնակչությունը կազմում է 1 055 649 մարդ (նոյեմբերի 30, 2014), բնակչության խտությունը՝ 77,58 մարդ/կմ²։
Հիմնադրվել է 1948 թվականին։ Ունի ինքնավար մարզի կարգավիճակ։
Քսավիե Բովուա

Քսավիե Բովուա (ֆր.՝ Xavier Beauvois, մարտի 20, 1967(1967-03-20), Auchel), ֆրանսիացի դերասան, ռեժիսոր և սցենարիստ։


== Կենսագրություն ==
Քսավիե Բովուան ծնվել է 1967 թվականի մարտի 20-ին Օշել քաղաքում (Պա դե Կալե նահանգ, Ֆրանսիա)։ Փոքր հասակից հետաքրքրվել է ֆիլմերի պատմությամբ և նույնիսկ մասնակցել է Կալեի պատանեկան համաժողովին։ Այնուհետև նա որոշել է ընդունվել IDHEC կինոդպրոց, սակայն ձախողվել է։
Կինեմատոգրաֆիական կարիերան սկսել է որպես ռեժիսոր Մանուել դե Օլիվեյրայի օգնական։ 1986 թվականին նկարահանել է իր առաջին կարճամետրաժ ֆիլմը։ Այնուհետև օգնել է նկարահանումների ժամանակ Անդրե Տեշինեին, իսկ 1991-ին նկարահանել է առաջին լիամետրաժ «Հյուսիս» ֆիլմը, որտեղ ինքն է կատարել գլխավոր դերերից մեկը։ Ֆիլմը ստացել է «Սեզար» մրցանակի երկու անվանակարգ։ Դրանից հետո Բովուային սկսել են հրավիրել որպես դերասան, իսկ որպես ռեժիսոր նկարահանում է շատ հազվադեպ, բայց կանոնավոր և որակով։
1995 թվականի «Չմոռանաս, որ շուտով կմեռնելու ես» ֆիլմը ռեժիսորին բերել է Կաննի կինոփառատոնի ժյուրիի մրցանակ և Ժան Վիգոյի մրցանակ։ Ֆիլմում գլխավոր դերերը խաղացել են հենց ինքը Բովուան և Քյարա Մաստրոյաննին։ «Երիտասարդ լեյտենանտ» ֆիլմի համար գլխավոր դերակատար Նատալի Բայը «Սեզար» մրցանակ է ստացել «Լավագույն կանացի դեր» անվանակարգում։
2010 թվականին Քսավիե Բովուան բեմադրել է «Մարդիկ և աստվածներ» ֆիլմը, որի սյուժեի հիմքում ընկած էր իրական պատմություն, որը տեղի էր ունեցել Ալժիրում, որտեղ ցիստերանցիասների միաբանության ֆրանսիացի սպասավորները որոշ ժամանակ ապրել են տեղի մահմեդական բնակչության հետ ներդաշնակ՝ օգնություն և աջակցություն ցուցաբերելով։ Ֆիլմը արժանացել է ժյուրիի Գրան Պրիին և Կաննի կինոփառատոնում Էկումենիկ ժյուրիի մրցանակին և մի շարք այլ հեղինակավոր անվանակարգեր և մրցանակներ։
Քսավիե Բովուայի վերջին ռեժիսորական աշխատանքը՝ «Փառքի գինը», ընտրվել է Վենետիկի 71-րդ կինոփառատոնի գլխավոր մրցութային ծրագրին մասնակցելու համար։


== Ծանոթագրություններ ==
Պոխոդինո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ՊոխոդինոՊոխոդինո (ռուս.՝ Походино), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆլեթվուդի հրեշ

Ֆլեթվուդի հրեշ, հայտնի է նաև Բրեքսթոն շրջանի կամ Ֆլեթվուդի ուրվական, անհայտ էակ, հնարավոր է կրիպտիդ կամ այլմոլորակային, որը նկատվել է 1952 թվականի սեպտեմբերի 12-ին ԱՄՆ Վիրջինիա նահանգի, Ֆլեթվուդ շրջանի Բրեքսթոն քաղաքում։ Այս էակի հետ կապված պատմությունը մոտիկ շփման օրինակ է։ Որոշակի ժողովրդականություն է վայելում Ճապոնիայում, որտեղ նրան կոչում են «երեքմետրանոց եկվոր»։


== Ծանոթագրություններ ==


== Արտաքին հղումներ ==
Here There Be Monsters - Saturday Night Uforia (անգլ.)
Investigative Files: The Flatwoods UFO Monster Archived 2016-08-04 at the Wayback Machine. - Skeptical Inquirer (անգլ.)
Ավետավոր

Ավետավոր, հայկական արական անուն։ Առաջացել է հայերեն ավետավոր՝ «բարի լույս բերող» բառից։ Գործածվել է 14-15-րդ դարերում։ Համապատասխանում է արաբերեն Bašĩr անվանը։


== Գործածություններ ==
Ավետվոր, աշակերտ, ով 1421 թվականին Աղեթի վանքում գրեց մի Ճաշոց։
Ավետվոր, որդի Պարոնշահի, ով 1329 թվականին ստացավ մի Ավետարան։
Ավետվոր, հիշատակված է 1311 թվականից ուշ գրված անթվական մի հիշատակարանում։


== Ծանոթագրություններ ==
Գորելայա (Վիլեդի վտակ)

Անվան այլ կիրառումների համար տե՛ս՝ Գորելայա (այլ կիրառումներ)Գորելայա (ռուս.՝ Горелая), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վիլեդ գետի վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000024723
Հիդրոլոգիական ուսումնասիրությունների կոդը -  103002472
Ավազանի կոդը -  03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նոյեմբերյանի շրջանի հոգևոր կենտրոնների ցանկ

Ստորև ներկայացվում է Նոյեմբերյանի շրջանի վանական համալիրների, եկեղեցիների և մատուռների ցանկը


== Տես նաև ==
ՀՀ վանական համալիրների ցանկ
Հայաստանի պատմության և մշակույթի անշարժ հուշարձանների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ
Սիսիան համայնքի հոգևոր կենտրոնների ցանկ
Ստեփանավանի շրջանի հոգևոր կենտրոնների ցանկ
Գորիս համայնքի հոգևոր կենտրոնների ցանկ
Մեղրի համայնքի հոգևոր կենտրոնների ցանկ
Թալինի շրջանի հոգևոր կենտրոնների ցանկ
Տաշիրի շրջանի հոգևոր կենտրոնների ցանկ
Մարալիկի շրջանի հոգևոր կենտրոնների ցանկ
Տավուշի շրջանի հոգևոր կենտրոնների ցանկ
Թումանյանի շրջանի հոգևոր կենտրոնների ցանկ


== Ծանոթագրություններ ==
Պուտրինո (գյուղ, Կելմենցիի շրջան)

Պուտրինո (ուկրաիներեն՝ Путрине), գյուղ Ուկրաինայի Չեռնովցիի մարզի Կելմենցիի շրջանում։
2001 թվականի տվյալներով Պուտրինո գյուղում բնակվում էր 363 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գասբեկի ամրոց

Գասբեկի ամրոց (հոլ.՝ Kasteel van Gaasbeek), գտնվում է Լեննիկ կոմունայում, Բրյուսելից հարավ-արևմուտք (բելգիական Ֆլամանդական Բրաբանտ նահանգում)։ Ամրոցին կից գտնվում է արհեստական լճերի կասկադը, բնական այգիներ։ 


== Պատմություն ==
Գասբեկի ամրոցը առաջին անգամ կառուցել են մոտավորապես 1236 թվականին, Գոտֆրիդ Լուվենսկու կողմից, Ֆլանդրիա և Էնո հարևաններից պաշտպանվելու նպատակով։ Մինչև Ֆրանսիակաան հեղափոխությունը ամրոցը հանդիսանում էր Գասբեկ կոմսերի տոհմական տունը։ Կոմսերից մեկը բրյուսելյան բնակչությանը տրամադրեց իր դեմ, ինչի հետևանքով 1388 թվականին քաղաքացիները քանդեցին ամրոցը։ 16-րդ դարի սկզբին Գորն կոմսերը ամրոցի փլատակների վրա հիմնեցին նոր ամրոց. 16-րդ դարի կեսերին այն պատկանում էր կոմս Էգմոնտին։ 1695 թվականին Պֆալցի համար մղվող պատերազմի ժամանակ, ամրոցը կողոպտվեց ֆրանսիական բանակի կողմից։
1887-1889-ական թվականներին ամրոցը վերակառուցվեց ճարտարապետ Շառլ Ալբերի կողմից, ստանալով ներկայիս տեսքը։ 1921 թվականին մարկիզ Վիսկոնտին, ամրոցւ վերջին տիրուհին այն փոխանցեց Բելգիա պետությանը, 1924 թվականին այնտեղ թանգարան բացեցին, իսկ 1980 թվականին ամրոցը անցավ Ֆլամանադալեզու համայնքին։


== Հավաքածու ==
Հավաքածուի հիմնական մաս են կազմում 15-16-րդ դարերի իրեր՝ մարկիզ Վիսկոնտիի հավաքածուից, ինչը ամրոցում ստեղծում է Վերածննդյնան դարաշրջանի մթնոլորտ։ 2004 թվականի ապրիլին բացվեց թանգարանային նոր թև, որտեղ ի թիվս այլ իրերի ցուցադրվում է Վիսկոնտիի յուրահատուկ սանհանգույցը, 19-րդ դարի երկրորդ կեսին վերագրվող իրերով, պարբերաբար անցկացվում է Guerlain բույրերի դեգուստացիա, վերջինս հանդիսանում է թանգարանի հովանավորը։ Թանգարանի արխիվում պահվում է 13-17-րդ դարերին պահտկանող փաստաթղթեր։
Ամրոցի թանգարանը և այգին այցելուների համար բաց են ապրիլի 1-ից մինչև նոյեմբերի 4-ը։ Այգին հասանելի է այցելուների համար միայն կազմակերպված խմբերով զոբոսավարի ուղեկցությամբ։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
566

566 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 566 թվականն է, 
VI դարի 66-րդ տարին։


== Դեպքեր ==


== Ծնունդներ ==


== Մահեր ==
Անզյակ

Անզյակ (ռուս.՝ Анзяк, բաշկիրերեն՝ Әнйәк), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 371 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մերկ նստածը (նկար)

«Մերկ նստածը» (իտալերեն՝ Nudo seduto), իտալացի գեղանկարիչ և քանդակագործ, էքսպրեսիոնիզմի կարկառուն ներկայացուցիչ Ամեդեո Մոդիլիանիի նկարը։ Հեղինակը կտավը վրձնել է 1916 թվականին։ Յուղաներկով կտավի չափերն են՝ 92 × 60 սմ։
Այսօր «Մերկ նստածը» ստեղծագործությունը պահպանվում և ցուցադրվում է Կուրտոյի արվեստի ինստիտուտում (Լոնդոն, Միացյալ Թագավորություն)։


== Նկարագիր ==
Մոդիլիանին 1917 թվականից 1919 թվականներն ընկած ժամանակահատվածում վրձնել է նկարաշար՝ նյու ժանրում։ Այս կտավը, նկարված 1916 թվականին, համարվում է Ամեդեոյի հետաքրքրության վառ օրինակը՝ հանդեպ կանանց հոլանի մարմիններին։ Նկարի ոճը բնորոշ է հեղինակի ուշ շրջանի գործերին, սակայն կան նաև տարբերվող բնորոշ առանձնահատկություններ։
Կինը պատկերված է շատ նուրբ յուրաձևությամբ։ Մաշկը լուսավոր է և թողնում է պատանեկության ու գեղեցկության տպավորություն, իսկ վարսերը Մոդիլիանիի համար ոչ բնորոշ մանրամասնությամբ են նկարված՝ սև երանգի խորը ակոսները, որոնք մնացել են վրձնի հետքից՝ խոպոպների տպավորություն են ստեղծում։ Կնոջ դեմքի կենդանությունը զգալիորեն տարբերվում է հեղինակի ուշ շրջանի աշխատանքներից, որտեղ կանայք պատկերված են դատարկ աչքերով։ Կնոջ աչքերը փակ են, իսկ կզակը հենած է ուսին։ Միայն դժվորությամբ կարելի է ենթադրել, որ այդ անհարմար դիրքով կինը քնած է։ Դիրքը ստեղծում է ուժեղ ներքին լարվածություն՝ մեծ սեքսուալ էներգիայով։ Երկու ձեռքով կինը հենվել է անհարմար մահճակալին։ Նա այնպիսի դիրքով է, որ զիստերը ինքնաբերաբար առաջ են մղվել։ Կնոջ մարմինը պատկերված է մինչև ազդրերը և ողջ ուշադրությունը սևեռվում է կրծքերին և ցայլքի եռանկյունուն։


== Բեաթրիս Գաստինգս ==
Չնայած որ կտավի կնոջ դեմքը ոճավորված է, այնուամենայնիվ կարելի է ճանաչել Բեաթրիս Գաստինգսին։ Նրա երկայնացած դեմքը հիշեցնում է աֆրիկյան դիմակ, որոնցով հիացած էր Ամեդեո Մոդիլիանին։


== Ծանոթագրություններ ==


== Գրականություն ==
A. Butler: Het kunstboek. Waanders Uitgevers, Zwolle, 2004. ISBN 90-400-8981-7
Doris Krystof: Amedeo Modigliani, 1884-1920. Taschen, Keulen, 2011. ISBN 3836512882


== Արտաքին հղումներ ==
«Сидящая обнажённая» на сайте Института искусства Курто(անգլ.)
Анализ «секретов» Модильяни(անգլ.)
Модели Модильяни(անգլ.)
Կամազին Կուկա

Կամազին Կուկա (ռուս.՝ Камазин Кука), գետ Ռուսաստանում, հոսում է Շաբալինսկի շրջանում, Կիրովի մարզում։ Գետաբերանը տեղակայված է Կուկա գետի աջ ափին՝ 15 կմ հեռավորության վրա։ Գետի երկարությունը 11 կմ է։
Գետի ակունքը գտնվում է անտառներում 6 կմ դեպի հարավ-արևմուտք Գոստովսկի գյուղում, Լենինսկոե գյուղից 30 կմ արևմուտք։ Գետը հոսում է հարավ-արևելք անմարդաբնակ ճահճոտ անտառային վայրում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վետլուգա, գետի ենթաավազանը՝ Վոլգա մինչև Կույբիշևսկի հիդրոհանգույց։ Գետի ավազանը՝ Վոլգա մինչև Կույբիշևսկի հիդրոհանգույց։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010400112110000042193
Հիդրոլոգիական ուսումնասիրությունների կոդը - 110004219
Ավազանի կոդը - 08.01.04.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գիրոուղղաձիգ

Գիրոուղղաձիգ, գիրոհորիզոն, իրական ուղղաձիգի կամ հորիզոնի հարթության ուղղությունը և այդ հարթության նկատմամբ օբյեկտի թեքության անկյունները որոշող գիրոսկոպային սարք։ Պարզագույն գիրոուղղաձիգ է եռաստիճան աստատիկ գիրոսկոպը, որի առանցքը ձգտում է պահպանել իր ուղղությունը տիեզերական տարածությունում։ Սակայն պտտվող երկրի նկատմամբ այդ առանցքը ժամանակի ընթացքում կփոխի իր ուղղությունը։ Առանց վերուղման համակարգի այդ սարքը ծառայում է որպես ուղղաձիգի կարճատև ցուցիչ։ Աստատիկ գիրոսկոպի առանցքը ուղղաձիգ դիրքում երկար պահելու համար օգտագործվում է վերուղղման որևէ համակարգ։ Լայնորեն տարածված է վերուղղման ճոճանակային համակարգով գիրոուղղաձիգ։
Դա եռաստիճան աստատիկ գիրոսկոպ է, որի վերուղղման համակարգը բաղկացած է տվյալ վայրի ուղղաձիգի նկատմամբ գիրոսկոպի առանցքի շեղման անկյունները ֆիքսող ճոճանակ-վերուղղիչներից և մոմենտների տվիչներից, որոնք գիրոսկոպի վրա գործադրում են այդ վայրի ուղղաձիգի նկատմամբ գիրոսկոպի առանցքի պրեցեսիա առաջացնող համապատասխան վերուղղող մոմենտները։ Պոտենցիոմետրները որոշում են հորիզոնի հարթության նկատմամբ օբյեկտի թեքության անկյունները։ Գիրոուղղաձիգի տարատեսակն է գիրոճոճաևակը, որը չունի վերուղղման համակարգ։ Օբյեկտի արագ ընթացքի ժամանակ ուղղաձիգի ուղղությունը մեծ ճշգրտությամբ որոշում են գիրոիներցիալ ուղղաձիգի միջոցով, որը բացի գիիոսկոպներից ունի նաև աքսելերոմետրներ և ինտեգրատորներ։ Գիրոուղղաձիգները լայնորեն կիրառվում են շարժվող օբյեկտների (թռչող ապարատներ, ծովային նավեր) կայունացման համակարգերում։
Կուզինո (գյուղ, Սմոլենսկի շրջան)

Անվան այլ կիրառումների համար տե՛ս՝ ԿուզինոԿուզինո (ռուս.՝ Кузино), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիեննայի զինանշան

Վիեննայի զինանշան (գերմ.՝ Wiener Wappen), Ավստրիայի մայրաքաղաք Վիեննայի պաշտոնական խորհրդանիշը։
Խորհրդանիշը պաշտոնապես ընդունվել է 1998 թվականին։ Բավականին նման է Ավստրիայի Հանրապետության զինանշանին։ Այն իրենից ներկայացնում է սև արծիվ, որն իր վրա կրում է կարմիր վահան։


== Նկարագրություն ==
Զինանշանն օգտագործվում է երկու տարբերակով։ Վիեննայի մեծ զինանշանն իրենից ներկայացնում է միագլուխ սև արծիվ՝ ոսկե ճիրաններով ու կտուցով։
Արծվի կրծքի շրջանում գտնվում է կարմիր վահան՝ արծաթյա վահանով։ Փոքր զինանշանը կազմված է միայն վահանից։
Մեծ զինանշանը ներկայացնում է Ավստրիայի մայրաքաղաքը միջազգային մարաթոնների և պաշտոնական հանդիպումների ժամանակ։


== Պատմություն ==
Վիեննային վերաբերվող ամենահին փաստաթղթերում  հայտնաբերված կնիքի վրա, որպես Վիեննայի խորհրդանիշ եղել է հասարակ սև արծիվ՝ առանց որևէ այլ տարրերի։ Ամենայն հավանականությամբ այս ընտրությունը կապված էր Ավստրիայում կառավարող Բաբենբերգ դքսերի հետ։
13-րդ դարի վերջում Ավստրիայի զինանշանի փոխարեն եղել է միայն քրիստոնեական խաչ, սակայն այն ո՛չ տպագրվել է, և՛ ոչ էլ հայտնվել է մետաղադրամների դիմերեսներին կամ դարձերեսներին։ Խաչը եղել է արծաթագույն։
Խաչի և արծվի առաջին համադրությունը ի հայտ է եկել 1327 թվականին։ Ավստրիայի մայրաքաղաքի ներկայիս զինանշանն ընդունվել է 1998 թվականին։


== Տես նաև ==
Ավստրիայի զինանշան


== Ծանոթագրություններ ==


== Գրականություն ==
Peter Csendes, Wolfgang Mayer. Wappen und Siegel der Stadt Wien / Венский городской и земельный архив. — Вена, 1986.
Peter Diem, Michael Göbl, Eva Saibel. Die Wiener Bezirke. Ihre Geschichte, ihre Persönlichkeit, ihre Wappen / Deutike. — Вена, 2002. — ISBN 3-85223-463-8.
Peter Diem. Die Symbole Österreichs. Zeit und Geschichte in Zeichen / Kremayr & Scheriau. — Вена, 1995. — ISBN 3-218-00594-9.
Franz Gall. Österreichische Wappenkunde / Böhlau. — Вена, 1996. — ISBN 3-205-98646-6.
Hanns Jäger-Sunstenau: 500 Jahre Wappenbrief für die Stadt Wien. In: Jahrbuch des Vereines für Geschichte der Stadt Wien 17/18, 1961/62, 1011-4726, стр. 53-85
Կամպուս

Կամպուս (լատ.՝ campus) — համալսարանական (ուսանողական) քաղաք։
Երբեմն կամպուս անվանում են անջատ տարածք, որը պատկանում է խոշոր ընկերության։ Նաև կամպուս անվանում են կառույցների համալիրը, որը կազմված է տարածքից, հանգույցներից, շենքերից, ճանապարհներից և ճանապարհային ծածկից, ունեցվածքից և մարդկանցից։


== Պատմություն ==
Կամպուս բառն ունի լատիներեն ծագում ( «դաշտ», «բաց տարածություն» )։ Առաջին անգամ կամպուս անվանել են 18-րդ դարում Պրիստոնի համալսարանի տարածքը։ Համալսարանական կամպուսներն որպես կանոն ունեն ինքնավար , երբեմն էլ ընտրովի վարչություն։


== Կառուցվածք ==
Անտառապուրակային գոտում տեղակայված համալսարանական կամպուսը կարող է իր մեջ ներգրավվել հետևյալ գործառնական տարրերը՝

կրթական հիմնական համալսարանների, բարձրագույն քոլեջների, ֆակուլտետների շենքեր և նրանց ենթակառուցվածքը (այդ թվում կրթական լսարաններ),
գիտա-հետազոտական համալսարաններ, լաբարատորիաներ և հետազոտական կենտրոններ,
գիտական գրադարան
գիտա-տեխնոլոգիական զբոսայգու կառուցվածք – բիզնես-ինկուբատոր, ինժեներական կենտրոն
հետդիպլոմային ուսման ստորաբաժանումներ
բնակելի տարածքներ ուսանողների և ուսուցիչների համար
ուսումնա - սպորտային կոմպլեքս, մարզադաշտ, լողավազան
համերգների դահլիճ
ճաշասենյակներ
համալսարանական թանգարան
և այլն
Նովոչիգիրինովսկի (Կաշարսկի շրջան)

Նովոչիգիրինովսկի (ռուս.՝ Новочигириновский), գյուղ Ռուսաստանի Ռոստովի մարզի Կաշարսկի շրջանում։ Մտնում է Վերխնեմակեևսկի գյուղական համայնքի կազմի մեջ։
Բլոխինո (գյուղ, Իգլինսկի շրջան)

Անվան այլ կիրառումների համար տե՛ս՝ ԲլոխինոԲլոխինո (ռուս.՝ Блохино, բաշկիրերեն՝ Блохин), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 75 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քսենյա Բուկշա

Քսենիա Սերգեևնա Բուկշա  (ռուս.՝ Ксе́ния Серге́евна Бýкша, գրական կեղծանունը Կշիշտոֆ Բակուշ, ապրիլի 6, 1983(1983-04-06), Լենինգրադ, ՌԽՖՍՀ, ԽՍՀՄ), ռուս գրող, բանաստեղծ, լրագրող։   


== Կենսագրություն ==
Քսենիա Բուկշան ծնվել է 1983 թվականի ապրիլի 6-ին Լենինգրադում։ Ավարտել է Սանկտ Պետերբուրգի Անիչկովի անվան ճեմարանը և Երաժշտական դպրոցը, ապա` Սանկտ Պետերբուրգի պետական համալսարանի տնտեսագիտական ֆակուլտետի «Ձեռնարկությունների տնտեսագիտություն» բաժինը (2000-2005)։ Համալսարանի առաջին կուրսից աշխատել է «Эксперт Северо-Запад» ամսագրում և АВК ներդրումային ընկերությունում։ Գովազդային գործակալությունում աշխատել է որպես տեքստեր մշակող, խմբագիր և թարգմանիչ։ Եղել է  «Рекламные идеи» ամսագրի խմբագրի տեղակալը։ Գրել սկսել է տասնչորս տարեկան հասակում։ 2001 թվականին տասնութ տարեկան հասակում ավարտել է իր առաջին վեպը, որը տպագրվել է «Геликон Плюс»-ում։ Քսենիա Բուկշան բնակվում է Սանկտ Պետերբուրգում։ Ունի չորս երեխա։


== Գրական մրցանակներ ==
2014 - «Ազգային բեստսելլեր» մրցանակ («Свобода գործարան»-ի համար)


== Մատենագիտություն ==


=== Քսենիա Բուկշայի հրապարակումներ ===


==== Գրքեր ====
Букша Ксения. Питерские каникулы. — СПб.: Геликон Плюс, 2007. — 360 с. — ISBN 978-5-93682-396-1
Букша Ксения. Жизнь господина Хашим Мансурова. — М.: Гаятри, 2007. — 288 с. — 5000 экз. — ISBN 978-5-9689-0075-3
Букша Ксения. Мы живём неправильно. — М.: АСТ, 2009. — 316 с. — ISBN 978-5-17-054558-2
Букша К. С. Малевич. — М.: Молодая гвардия, 2013. — 336 с. — (Жизнь замечательных людей. Малая серия). — 4000 экз. — ISBN 978-5-235-03656-7
Букша Ксения Открывается внутрь. — М.: АСТ, 2018. — 288 с. — ISBN 978-5-17-108263-5


==== Ընտրված հրատարակություններ ====
Букша Ксения. Странные люди: Три рассказа // Знамя. — 2011. — № 2.
Букша Ксения. Завод «Свобода»: Роман // Новый мир. — 2013. — № 8.
Букша Ксения. Срывая маски: [Рецензия на книгу: Ольга Буренина-Петрова. Цирк в пространстве культуры. — М.: Новое литературное обозрение, 2014. — 432 с.] // Прочтение. — 12 декабря 2014 года.


==== Հարցազրույցներ ====
Ляшенко Елена. Финалист «Нацбеста» Ксения Букша: «В шорт-листах попадаются хорошие книжки» // Аргументы и факты — Санкт-Петербург. — 29 мая 2014 года.


=== Քսենյա Բուկշայի մասին ===
Денис Дмитриевич Безносов. Директор G, директор L, директор N. Производственный роман постсоветского писателя: [Рецензия на книгу: Ксения Букша. Завод «Свобода». — М.: ОГИ, 2014. — 240 с.] // ExLibris — НГ. — 2014.
Алексей Юрьевич Колобродов. Нацбест без Топорова: финалисты и фавориты // Свободная пресса. — 18 апреля 2014 года.
Секретов Станислав. Мама не придёт: [Рецензия на книгу: Ксения Букша. Открывается внутрь. — М.: АСТ, 2018. — 288 с.] // Санкт-Петербургские ведомости. — 2018.


== Ծանոթագրություններ ==


== Արտաքին հղումներ ==
Персональный сайт
Ксения Букша в «Журнальном зале»
Ксения Букша на сайте «Лаборатория фантастики»
Դպրոց (արվեստ)

Անվան այլ կիրառումների համար տե՛ս՝ Դպրոց (այլ կիրառումներ)Դպրոց, որևէ արվեստագետի աշակերտների կամ հետևորդների խումբ (օրինակ. հովնաթանյանների դպրոց, սարյանական դպրոց), ինչպես և որևէ քաղաքի, մարզի, երկրի արվեստագետևերի խումբ (օրինակ, Կիլիկիայի մանրանկարչության դպրոց, Վենետիկի դպրոց), որոնց բնորոշ են ընդհանուր ավանդույթները, ստեղծագործական սկզբունքները, մասնագիտական արտահայտչաեղանակները, երբեմն՝ թեմատիկան։
Ֆրանկլին Ֆոլսոմ

Ֆրանկլին Ֆոլսոմ (անգլ.՝ Franklin Brewster Folsom, հուլիսի 21, 1907(1907-07-21), Բոուլդեր, Կոլորադո, ԱՄՆ - ապրիլի 30, 1995(1995-04-30)), ամերիկացի գրող, որը հանրամատչելի գրքեր է գրել ինչպես մանուկների, այնպես էլ` մեծահասակների համար։


== Կենսագրություն ==
Ավարտել է Կոլորադոյի հաալսարանը, ինչպես նաև` հետազոտություններով է զբաղվել Օքսֆորդի համալսարանում, որտեղ ստացել է Ռոդսի կրթաթոշակ։ Եղել է պրոֆեսիոնալ գրող և հրատարակել է ավելի քան 80 գիրք։ Ստեղծագործությունների հիմնական թեման եղել է Ամերիկայի Միացյալ Նահանգների պատմությունը և հնագիտությունը։ Որպես զբոսավար աշխատել է Ժայռոտ լեռներում։
Հետաքրքրվել է փոքրամասնությունների խնդիրներով, ակտիվ գործել է գրողական արհմիությունում` Ամերկյան գրողների լիգայում։ 1937-1943 թվականներին զբաղեցրել է լիգայի գործադիր քարտուղարի պաշտոնը, փաստացի ղեկավարել է կազամակերպությունը Լիգայի նախագահ Ու. Ֆրենկի պաշտոնաթողությունից հետո, որը կասկած է հայտնել Մոսկվայի գործընթացների դատապարտյալների մեղավոր լինելու վերաբերյալ։ Լիգան սերտորեն համագործակցել է ԱՄՆ-ի կոմունիստաական կուսակցության հետ, որի անդամ էր նաև Ֆոլսոմը։ 
Մակկարտիզմի շրջանում նա ստիպված է եղել գրքերը հրատարակել տարբեր կեղծանուններով։
Կինը` Մերի Էլթինգը, գրող և լրագրողուհի էր։ Ընտանիքում ծնվել են երկու երեխաներ` Մայքլը (1938-1990) և Ռեյչելը (1944)։


== Ստեղծագործություններ ==


=== Սեփական անվամբ ===
«Search In The Desert» [1955] by Franklin Folsom
«Fury and The Mystery At Trappers' Hole» [1959] by Franklin Folsom
«Wagon Train» [1959] by Franklin Folsom
«The Story of Archaeology of The Americas» [1960] by Franklin Folsom and Mary Elting Folsom
«America’s Ancient Treasures: A Guide To Archaeological Sites and Museums In The United States and Canada» [1962] by Franklin Folsom and Mary Elting Folsom
«Famous Pioneers» [1963] by Franklin Folsom
«The Language Book: From Tom Toms To Telstar» [1963] by Franklin Folsom, Illustrated by John Hull & Tran Hawicke
Ֆրանսերեն` Du tam-tam à telstar, l’aventure du langage.
Ընդլայնված հրատարակություն` «The whole dramatic story of language: What it is . . . How it began . . . How it changes» [1963]
«Soviet Union : The View from Within» [1965]
«Science and The Secret of Man’s Past» [1966] by Franklin Folsom
«The Answer Book of History» [1966] by Mary Elting Folsom & Franklin Folsom
«Flags of All Nations and The People Who Live Under Them» [1967] by Mary Elting Folsom & Franklin Folsom
«If You Lived In The Days of The Wild Mammoth Hunters» [1968] by Franklin Folsom and his wife Mary Elting Folsom
«The Life and Legend of George McJunkin: Black Cowboy» [ages 10 & up; 1973] by Franklin Folsom
«Red Power On The Rio Grande: The Native American Revolution of 1680» [1973]
«Indian Uprising On The Rio Grande: The Pueblo Revolt of 1680» [1996]
«Impatient Armies of The Poor: The Story of Collective Action of The Unemployed, 1808—1942» [1991] by Franklin Folsom
«Days of Anger, Days of Hope: A Memoir of The League of American Writers, 1937—1942» [1994] by Franklin Folsom


== Ծանոթագրություններ ==


== Արտաքին հղումներ ==
Mary Elting, Franklin Folsom, and Michael Folsom
Short biography of F. Folsom
Memoir in honor of Franklin Folsom
Տերպենճի

Տերպենճի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Դրամի լեռնաշղթա

Դրամի լեռներ, լեռնաշղթա Հայկական պար լեռնահամակարգում, նրա Սուկավետ-Այծպտկունք հատվածում, ամենաարևելյան ճյուղը։ Երկարությունը՝ 5 կմ, հրաբխային է։


== Ծանոթագրություններ ==
Տիգնիս

Անվան այլ կիրառումների համար տե՛ս՝ Տիգնիս (այլ կիրառումներ)Տիգնիս, միջնադարյան հայկական բերդ Արևելյան Հայաստանում՝ ներկայիս Թուրքիայում։


== Ընդհանուր տեղեկություն ==
Բերդը գտնվում էր Մեծ Հայքի Այրարատ աշխարհի Շիրակ գավառում։ 9-րդ դարում ենթարկվել է լուրջ վերաշինման Բագրատունիների կողմից Շիրակավան քաղաքի պաշտպանությունն ապահովելու համար։ Բերդն ուներ ութ հզոր աշտարակ։ Ներկայումս գտնվում է կիսավեր վիճակում։


== Աղբյուր ==
(անգլերեն) Բերդի մասին «Վիրտուալ Անի» կայքում


== Տես նաև ==
Հայկական ճարտարապետություն
Կոպտևո (այլ կիրառումներ)

Կոպտևո, կարող է վերաբերել՝

Կոպտևո - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Կոպտևո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Կոպտևո - գյուղ Ռուսաստանի Սմոլենսկի մարզի Ուգրանսկի շրջանի կազմում։
Կոպտևո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Կարոյ Անթալ

Կարոյ Անթալ (հունգարերեն՝ Károly Antal, հունիսի 23, 1909(1909-06-23), Բուդապեշտ, Ավստրո-Հունգարիա - մայիսի 26, 1994(1994-05-26), Բուդապեշտ, Հունգարիա), 20-րդ դարի հունգարացի քանդակագործ։ Հիմնականում ստեղծել է նեոկլասիցիստական ոճի 


== Կենսագրական հակիրճ տեղեկություններ ==
1928 թվականից մինչև 1937 թվականը Կարոյն ուսանել է Բուդապեշտի գեղարվեստի ակադեմիայում. եղել է Իշտվան Սենտդյորդի ուսանողը։ Այնուհետև պետության շնորհած կրթաթոշակով 1934–1935 թվականներն ուսումը շարունակել է Հռոմում, որտեղ հետագայում նի շարք անգամներ մասնակցել է ցուցահանդեսների։
Անթալի վաղ շրջանի գործերն ստեղծվել են կերպարվեստի Հռոմի դպրոցի ներկայացուցիչներին բնորոշ նեոկլասիցիստական ոճով։ Դա վառ կերպով դրսևորված է նրա  "St Gellért" ու "Frater Julianus" քանդակներում, որոնք կերտվել են 1937 թվականին և կանգնեցվել Բուդապեշտի Ձկնորսների բաստիոնում, և 1938 թվականին արարված «Սուրբ Ստեֆանի թագադրումը» աշխատանքում, որ տեղադրված է Էստերգոմում։ Երկրորդ համաշխարհային պատերազմի ավարտից հետո քանդակագործը մի շարք հուշակոթողներ է ստեղծել։
Հիշատակման արժանի գործերից են նաև Պեչի տաճարի ճակտոնի՝ 1962 թվականին նրա կերտած զարդաքանդակները։


== Պատկերասրահ ==

		

 


== Աշխատանքներ ==
Կարոյ Անթալի լավագույն աշխատանքներից են նրա հետևյալ քանդակները.

Շանդոր Կյորյոշի Չոմայի բրոնզե հուշարձանը
Վանական Յուլիանի բրոնզե հուշարձանը (Friar Julian)
Ինժեներ Կալման Կանդեի հուշարձանը Միշկոլցում
		
		


== Ծանոթագրություններ ==


== Արտաքին հղումներ ==
Կարոյ Անթալի պրոֆիլը (անգլերեն)
Գելան (Ալաշկերտի գավառ)

Անվան այլ կիրառումների համար տե՛ս՝ Գելան (այլ կիրառումներ)Գելան, գյուղակ Արևմտյան Հայաստանում, Էրզրումի վիլայեթի Ալաշկերտի գավառակում։


== Բնակչություն ==
1877-1878 թվականներին ուներ 8 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բրովարի (քաղաք, Ուկրաինա)

Անվան այլ կիրառումների համար տե՛ս՝ ԲրովարիԲրովարի (ուկրաիներեն՝ Бровари), քաղաք Ուկրաինայի Կիևի մարզի Բրովարի շրջանում, մարզային նշանակության քաղաք, շրջկենտրոն։
2011 թվականի տվյալներով Բրովարի քաղաքում բնակվում էր 109 976 մարդ։ Բնակավայրը զբաղեցնում է 34 կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2012-12-09 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սուրեն Հովսեփյան

Սուրեն Գրիգորի Հովսեփյան (դեկտեմբերի 10, 1890(1890-12-10), Գանձակ, Ռուսական կայսրություն - սեպտեմբերի 20, 1918(1918-09-20), Թուրքմենստան), բոլշևիկ հեղափոխական («պրոֆեսիոնալ հեղափոխական»), ՌՍԴԲԿ անդամ (1906)։


== Գործունեություն ==
Սովորել է գիմնազիայում, որն ավարտելուց հետո, 1909 թվականին ընդունվել է Մոսկվայի համալսարանը։ Հեղափոխական գործունեությունն սկսել է գիմնազիայում՝ կազմակերպելով մարքսիստական խմբակ։ 1905-1906 թվականներին մասնակցել է ՌՍԴԲԿ Գանձակի կազմակերպության աշխատանքներին։ Համալսարանում պրոպագանդիստական աշխատանք է տարել ուսանողության շրջանում։ Եղել է ՌԽԴԲԿ Մոսկվայի կոմիտեի անդամ։ 1910 թվականին ձերբակալվել է և արտաքսվել Խարկով։ 1914 թվականին զորակոչվել է գործող բանակ, ուր շարունակել է հեղափոխական գործունեությունը զինվորների շրջանում։ 1917 թվականի Փետրվարյան զինված հեղաշրջումից հետո վերադարձել է Գանձակ և տեղի բոլշևիկների հետ վերականգնել կուսկազմակերպությունը։ Նույն թվի հունիսին տեղի է ունեցել բոլշևիկների տարանջատումը մենշևիկներից, ստեղծվել է բոլշևիկյան կոմիտե նրա գլխավորությամբ։ Նա ղեկավարել է նաև Գանձակի խորհրդի բոլշևիկյան խումբը։ 1917 թվականի օգոստոսին նրան կրկին ուղարկել են Կովկասյան ռազմաճակատ, որտեղ դարձել է տեղի ՌՀԿ-ի ղեկավարներից մեկը։ 1918 թվականի մարտին ընտրվել է Բաքվի ՌՀԿ-ի անդամ, մասնակցել մուսավաթական խռովության ճնշմանը։
Գնդակահարվել է Բաքվի 26 կոմիսարների շարքում։


== Թերթեր ==
1912 թվականից եղել է «Պրավդա» թերթի մշտական թղթակիցը,
1913 թվականից թղթակցել է «Պրոսվեշչենիե» («Просвещение») բոլշևիկյան ամսագրին,
1918 թվականի ապրիլին նշանակվել է Բաքվի «Կավկազսկայա Կրասնայա Արմիա» («Кавказская Красная Армия»), ավելի ուշ՝ «Իզվեստիա Բակինսկոգո Սովետա» («Советский Известия Бакинского») թերթերի խմբագիր։
Ավգուստ Ֆրիդրիխ Պոտտ

Ավգուստ Ֆրիդրիխ Պոտտ (գերմ.՝ August Friedrich Pott, նոյեմբերի 14, 1802(1802-11-14)[…], Նետելրեդե, Bad Münder am Deister, Hamelin-Pyrmont, Ստորին Սաքսոնիա, Գերմանիա - հուլիսի 5, 1887(1887-07-05), Հալե, Մերսբուրգ վարչական շրջան, Սաքսոնիա, Պրուսիայի թագավորություն, Գերմանական կայսրություն), գերմանացի լեզվաբան։ Փիլիսոփայական գիտությունների դոկտոր (1827)։ Պետերբուրգի ԳԱ արտասահմանյան թղթակցի անդամ (1855)։ Պատմահամեմատական լեզվաբանության հիմնադիրներից, գիտությունների ստուգաբանության հիմնադիրը։


== Կրթություն ==
Սովորել է (1821-1925) Գյոթինգենի համալսարանում։ 1838 թվականից Հալլեի համալսարանի պրոֆեսոր ։ «Ստուգաբանական հետազոտություններ հնդգերմանական լեզուների բնագավառում» (հ․ 1-2, 1833-36) աշխատության մեջ, որը հնդեվրոպական լեզուների առաջին ստուգաբանական բառարանն է, հետազոտել է այդ լեզուների բառապաշարը և համեմատական հնչյունաբանությունը։
Զբաղվել է նաև ընդհանուր լեզվաբանության խնդիրներով, հնդեվրոպական դիցաբանության և մշակույթի, հատուկ անունների ուսումնասիրման սկզբունքների մշակման հարցերով, գիր չունեցող և քիչ ուսումնասիրված լեզուների (քրդերեն, գնչուերեն են) հետազոտությամբ։ Պոտտը հայտնաբերել է աֆրիկյան բանտու լեզուները։


== Ծանոթագրություններ ==
Շանտրել (Կանտալի գավառ)

Շանտրել (ֆր.՝ Chanterelle), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 139 մարդ, բնակչության խտությունը` 7.05 մարդ/կմ²։ Բնակավայրը զբաղեցնում է 19.72 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ հարավ, Կլերմոն Ֆերան քաղաքից` 50 կմ հարավ-արևմուտք, Օրիյակ քաղաքից` 60 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 81 աշխատունակ (15-64 տարեկան) բնակիչ, որոնցից ակտիվ էին 62-ը, իսկ ոչ ակտիվները` 19։ Ակտիվության ցուցանիշը կազմում է 76,5 %։ 62 աշխատունակ մարդկանցից աշխատել է 62 անձ (40 տղամարդ և 22 կին)։ Գործազուրկ են եղել 0 անձ (0 տղամարդ և 0 կին)։ 19 անաշխատունակներից 1-ը եղել են աշակերտներ կամ ուսանողներ, 13-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(3842) Հարլանսմիթ

(3842) Հարլանսմիթ (անգլ.՝ Harlansmith), աստերոիդ աստերոիդների հիմնական գոտում։ Հայտնաբերվել է 1985 թվականի մարտի 21-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,354226 ա. մ., առավելագույնը մոտենում է 2,0752 ա. մ. հեռավորության վրա և հեռանում 2,6333 ա. մ.։ Արեգակի շուրջ մեկ ամբողջական պտույտ է կատարում 1319,38 երկրային օրվա ընթացքում, իր ուղեծրով շարժվելով միջինում 0,272855 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3842) Հարլանսմիթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)